సెంచూరియన్: ప్రస్తుతం దక్షిణాఫ్రికా పర్యటనలో ఉన్న శ్రీలంక క్రికెట్ జట్టు ఓటముల పరంపర కొనసాగిస్తోంది. ఇప్పటికే టెస్టు సిరీస్ను 3-0తో కోల్పోయిన శ్రీలంకకు టీ-ట్వంటీలోనూ పరాభవం తప్పలేదు. శుక్రవారం ఇక్కడ జరిగిన మొదటి టీ-ట్వంటీలో పర్యాటక జట్టు 19 పరుగుల తేడాతో ఓడిపోయింది. పలుమార్లు వర్షం ఆటంకం కలిగించిన ఈ మ్యాచ్ను 10-10 ఓవర్లకు కుదించారు. ముందుగా టాస్ గెలిచిన లంక ఫీల్డింగ్ ఎంచుకున్న లంక ప్రత్యర్ధిని నిలువరించలేకపోయింది. ఫలితంగా దక్షిణాఫ్రికా 10 ఓవర్లలో ఐదు వికెట్ల నష్టానికి 126 పరుగులు చేసింది. మిల్లర్ 40(18 బంతుల్లో 3 ఫోర్లు, 3 సిక్సర్లు), బెహర్డియన్ 31(18 బంతుల్లో 3 ఫోర్లు, ఒక సిక్సర్) రాణించారు. అనంతరం భారీ లక్ష్యాన్ని ఛేదించేందుకు బ్యాటింగ్ ఆరంభించిన లంక పరిమిత ఓవర్లలో ఆరు వికెట్లకు 107 పరుగులు మాత్రమే చేసింది. నిరోషణ్ 43, ధనుంజయ 27 మాత్రమే రాణించారు. పొదుపుగా బౌలింగ్ చేసిన నిగిడికి మ్యాన్ ఆఫ్ ది మ్యాచ్ అవార్డు లభించింది. ఇరు జట్ల మధ్య రెండో టీ-ట్వంటీ ఆదివారం జరగనుంది.
senchurian: prastutam dakshinaafrikaa paryatanalo unna srilanka cricket jattu otamula parampara konasagistondi. ippatike testu sireesnu 3-0thoo kolpoina srilankaku t-twantiiloonuu paraabhavam tappaledu. sukravaaram ikkada jarigina modati t-twantiiloo paryaataka jattu 19 parugula tedaatho odipoyindi. palumaarlu varsham aatankam kaliginchina ee myaachnu 10-10 ovarlaku kudinchaaru. mundugaa tas gelichina lanka feelding enchukunna lanka pratyardhini niluvarinchalekapoyindi. phalitamgaa dakshinaafrikaa 10 ovarlalo aidu viketla nashtaniki 126 parugulu chesindi. millar 40(18 bantullo 3 forlu, 3 sixerlu), beherdian 31(18 bantullo 3 forlu, oka sixer) raaninchaaru. anantaram bhari lakshyaanni chedinchenduku batting aarambhinchina lanka parimita ovarlalo aaru viketlaku 107 parugulu matrame chesindi. niroshan 43, dhanunjaya 27 matrame raaninchaaru. podupugaa bouling chesina nigidiki man af dhi match avaardu labhinchindi. iru jatla madhya rendo t-twanty aadivaaram jaraganundi.